钦定古今图书集成/明伦汇编/闺媛典/第322卷 > 皇清五十五 > 林宗妻郑氏
## 钦定古今图书集成/明伦汇编/闺媛典/第322卷 > 皇清五十五 > 林宗妻郑氏

按《漳州府志》：“郑氏，龙溪人，林宗妻。年二十二，宗疾革，谓曰：‘吾死有老父无可托者，若能俟吾父死而嫁乎’？氏泣曰：‘今方娠，脱生女则从君地下，男则请终事翁’。已而生男，遂矢苦节。甲寅之变，家落无依。或劝其嫁，氏以刀决一眼，笑示曰：‘家计之艰，有甚于此者乎’？” 乡里大惊。翁疯疾，延绵不起，氏奉养历久不衰，抚孤成立，终老。